สวัสดีค่ะ ขอสอบถามเรื่องผลไตของยายอายุ 84 ปีBUN 15 mg/dlCreatinine 0.93 mg/dleGFR(CKD-EPI) 57 ml/min/1.73m2อยากสอบถามว่าค่าไตระดับสาม แบบนี้ มีความเสี่ยงมากน้อยแค่ไหน หากเข้าเครื่อง CT scan แบบฉีดสีค่ะยายรักษาเรื่องปอดมาสองปี อาการทรงๆค่ะ คุณเลยอยากทราบสาเหตที่แน่นอน แต่ทางญาติกลัวเรื่องไตค่ะ เพราะหมดเคยบอกไว้ว่าจะมีผลขอบค่ะ
สวัสดีค่ะ การทำเอ็กซเรย์คอมพิวเตอร์หรือ ct scan ดังกล่าวมานั้น จะมีทั้งแบบที่ต้องฉีดหรือไม่ฉีดสารทึบรังสี ขึ้นกับว่าแพทย์ต้องการจะดูอะไร ที่ตำแหน่งใด หากจะต้องฉีดสารทึบรังสีซึ่งอาจมีผลเสียต่อไป และผู้ป่วยมีค่าไตเสื่อมถึงระดับหนึ่งนั้น แพทย์อาจมีการให้น้ำเกลือทางหลอดเลือดก่อนและหลังทำให้เพื่อป้องกันความเสื่อมที่จะเกิดขึ้นกับไตค่ะดังนั้นหากต้องมีการฉีดสารทึบรังสีจริง ในกรณีนี้ที่มีค่าการทำงานของไตน้อยกว่า 60 แล้ว อาจจะต้องมีให้น้ำเกลือก่อนและหลังทำร่วมด้วย ซึ่งแพทย์ผู้รักษาจะเป็นผู้ดูแลภาวะดังกล่าวใกล้ชิดอยู่แล้ว ไม่จำเป็นต้องกังวลค่ะ ควรทำตามคำแนะนำของแพทย์ ซึ่งถ้าแพทย์พิจารณาแล้วว่าคุ้มความเสี่ยงที่จะทำ และผลที่จะได้จาก CT scan จะมีประโยชน์ต่อการรักษา ก็ควรทำ แนะนำพูดคุยกับแพทย์ที่ดูแลโดยตรงอีกครั้ง